Solberg Spinderi kraftverk

Solberg Spinderi kraftverk var et vannkraftverk i Solbergelva i Drammen.

Kraftverket ble eid av Solberg Spinderi, som flyttet til Solbergelva i 1821 pga vannkraften her. På den tiden var det mekanisk drift, vannturbinen drev akslinger og reimer som overførte kraften til spinnemaskinene.

I 1896 ble det bygd elektrisk kraftstasjon. Den forsynte fabrikken med elektrisk lys, og senere ble den utvidet til å gi kraft til produksjonen. 

Den første tiden var det likestrøm. Ble ombygd til vekselstøm i 1913. Det var installert to generatorer med samlet effekt 750 Hk / 560 kW.

Vasshella dam ble anlagt i 1916 som inntak til kraftverket. Det ga et fall på 200 meter. Dammen er nå en populær badeplass.

Kraftverket ble nedlagt i 1943 da Drammen kommune kjøpte vassdraget og anla et vannverk.  Bedriften ble da tilknyttet strømnettet. 

Kraftverksbygingen er beholdt, men fasader er betydelig endret. Den brukes av Solbergelva Jeger- og Fiskeforening.

Kilder
 Solberg Spinderi - Historie
 LokalhistorieWiki: Vasshella, eller Vandhelledammen, er en inntaksdam i Solbergvassdraget
 Elektrisitetens forvaltningshistorie 1877-1921 - NVE (side 88)
 Eiker Arkiv: Solberg Spinderi i perioden 1818 – 1968
 Eiker Arkiv: Solbergelva Jeger- og Fiskeforening

Minikraftverk i Viken
Byggverk i Drammen
Drammens historie
Kraftverk etablert i 1896
Kraftverk etablert i 1913
Tidligere kraftverk i Viken